Príloha č. 2 súťažných podkladov – Návrh zmluvy o dielo

**Zmluva o dielo- „Návrh“**

........./2018 -OI-I-ZOD

**uzatvorená podľa § 536 a nasl. Obchodného zákonníka č. 513/1991 Zb. v platnom znení na zhotovenie projektovej dokumentácie stavby:**

**„Chodník Brezno – Tisovská cesta“**

|  |  |  |  |  |
| --- | --- | --- | --- | --- |
| Čl. I.  **Zmluvné strany** | | | | |
|  | | | | |
| * 1. **Objednávateľ** | |  | | |
| Názov a sídlo: | | **Mesto Brezno**  **Námestie gen. M. R. Štefánika 1**  **977 01 Brezno** | | |
| V zastúpení: | | JUDr. Tomáš Abel PhD.  primátor mesta Brezna | | |
| Osoba oprávnená na rokovanie vo veciach zmluvných: | | Mgr. Zuzana Ďurišová | | |
| Osoba oprávnená na rokovanie vo veciach technických: | | Ing. Marián Prč | | |
| Bankové spojenie: | | Prima Banka Slovensko a.s. | | |
| IBAN: | | SK97 5600 0000 0020 0279 1001 | | |
| IČO: | | 00313 319 | | |
| DIČ: | | 2020398391 | | |
| tel.: | | 048 / 6306 231,6 | | |
| fax: | | 048 / 6306 229 | | |
|  | |  | | |
|  | |  | | |
| * 1. **Zhotoviteľ** | |  | | |
| Názov a sídlo: | | .............................................vy*plní uchádzač* | | |
| V zastúpení: | | ............................................. vy*plní uchádzač* | | |
| Osoba oprávnená na rokovanie vo veciach zmluvných: | | ............................................. vy*plní uchádzač* | | |
| Osoba oprávnená na rokovanie vo veciach technických: | | ............................................. vy*plní uchádzač* | | |
| Bankové spojenie: | | ............................................. vy*plní uchádzač* | | |
| IBAN: | | ............................................. vy*plní uchádzač* | | |
| IČO: | | ............................................. vy*plní uchádzač* | | |
| DIČ: | | ............................................. vy*plní uchádzač* | | |
| tel.: | | ............................................. vy*plní uchádzač* | | |
| Spoločnosť je zapísaná: .................................................. vy*plní uchádzač* | | | | |
| Čl. II.  **Predmet zmluvy** | | | | | |
|  |  | | | | |
| 2.1 | Predmetom zmluvy je vypracovanie projektovej dokumentácie s názvom **„Chodník Brezno – Tisovská cesta“** (ďalej len „dielo“)**.** Zmluvné strany sa dohodli, že zhotovenie diela bude vykonané v rozsahu a podľa požiadaviek objednávateľa za ďalej dohodnutých podmienok. | | | | |
|  |  | | | | |
| 2.2 | Dielom sa rozumie projektová ***dokumentácia pre územné a stavebné povolenie vrátane výkazu výmer, rozpočtu, s realizačnými podrobnosťami vybraných stavebných konštrukcií***. Súčasťou diela bude, občasný autorský dozor projektanta počas realizácie stavby a vypracované stanovisko z posúdenia dokumentácie stavby podľa zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) a v zmysle § 18 ods. 5 zákona č. 124/2006 Z. z. o bezpečnosti a ochrane zdravia pri práci v znení neskorších predpisov pre potreby stavebného povolenia.  Predmetom zákazky je spracovanie projektovej dokumentácie pre územné a následne stavebné povolenie s podrobnosťami realizačnej dokumentácie na vybudovanie chodníka v meste Brezno na ulici Tisovská cesta. V danej lokalite nie je vybudovaný chodník. Jedná sa o doplnenie chodníka popri komunikácii I/72, ktorý bude riešiť aj prepojenie mesta a lokality Podkoreňová. Projektová dokumentácia musí byť preto vopred schválená Slovenskou správou ciest a musí rešpektovať budúci obchvat mesta Brezno. Zároveň musí zachovať resp. zlepšiť odvod zrážkových vôd z komunikácie a priľahlého územia a riešiť aj vjazdy k priľahlým pozemkom resp. obytným budovám.  Rozsah zákazky:  ***Projektová dokumentácia pre územné rozhodnutie*** v 10-tich vyhotoveniach (paré) a v 2-och vyhotoveniach digitálnej verzii na CD (DVD) nosiči vo formátoch dwg (resp. dxf) a pdf .  Minimálny obsah projektovej dokumentácie:   * Technická správa * Prehľadná situácia * Situácia stavby * Odhad nákladov stavby * Dokladová časť   ***Projektová dokumentácia pre stavebné povolenie*** s podrobnosťou realizačnej dokumentácie v 10-tich vyhotoveniach (paré) a v 2-och vyhotoveniach digitálnej verzii na CD (DVD) nosiči vo formátoch dwg (resp. dxf) a pdf .  Minimálny obsah projektovej dokumentácie:   * Technická správa * Prehľadná situácia * Situácia stavby * Pozdĺžne profily * Vzorové výkresy:   + Charakteristické rezy   + Kanalizačná šachta   + Napojenie kanalizačných prípojok   + Dažďová vpusť   + Križovanie a súbehy s podzemnými vedeniami   + Výkresy - Detaily, ktoré spodrobňujú špecifické riešenie niektorých miest – vjazdov atď.   - rozpočet  - výkaz výmer  Stavebník mesto Brezno si zabezpečí vyjadrenia dotknutých orgánov a správcov inž. sietí podľa zákona č. 50/1976 Zb pre potreby stavebného povolenia. V prípade že mu budú vydané záporné stanoviská alebo súhlasné vyjadrenie s výhradami, bude stavebník požadovať bezplatné odstránenie závad.  Autor projektovej dokumentácie je povinný konzultovať projekt s obstarávateľom počas celého trvania projekčnej fázy až po odovzdanie projektu. | | | | |
|  |  | | | | |
| 2.3 | Množstvo sád predmetu zmluvy o dielo (ďalej len „„ZoD“):  - projekt stavby podľa čl. II. bod 2.2 tejto ZoD v desiatich vyhotoveniach,  - rozpočet v dvoch vyhotoveniach  - popis prác s výkazom výmer v desiatich vyhotoveniach  - v dvoch vyhotoveniach bude dodaná PD v elektronickej podobe na CD (resp. DVD) nosiči  (Výkresy a textová časť vo formáte .pdf a .dwg (resp. dxf) a výkaz výmer a rozpočet vo formáte .xls) | | | | |
|  |  | | | | |
| 2.4 | Pri spracovaní PD sa bude zhotoviteľ riadiť všeobecne záväznými predpismi  a technickými normami platnými v čase realizácie predmetu zmluvy, záväzkami tejto ZoD, východiskovými podkladmi odovzdanými pri uzatvorení ZoD a dohodami oprávnených pracovníkov podľa čl. IX. bod 9.2. tejto ZoD.  Zhotoviteľ PD je povinný konzultovať projekt s objednávateľom počas celého trvania projekčnej fázy až po odovzdanie projektu | | | | |
|  |  | | | | |
|  |  | | | | |
|  |  | | | | |
| Čl. III.  **Čas plnenia** | | | | | |
|  |  | | | | |
| 3.1. | Zhotoviteľ PD sa zaväzuje, že dodá predmet zmluvy dohodnutý v rozsahu a obsahu  čl. II. tejto ZoD v nasledovných termínoch: | | | | |
|  | **Začiatok doby plnenia** predmetu ZoD | | **: dňom podpisu ZoD** | | |
|  | **Koniec doby plnenia** pre PD územnému konaniu | | **: do 3 mesiacov odo dňa účinnosti zmluvy o dielo** | | |
|  | **Koniec doby plnenia** pre PD k stavebnému konaniu | | : **do 3 mesiacov odo dňa vydania územného rozhodnutia** | | |
|  |  | | | | |
| 3.2. | Ak zhotoviteľ pripraví dielo na odovzdanie pred časom plnenia dohodnutého v čl. III. bod 3.1. tejto ZoD, objednávateľ sa zaväzuje toto dielo prevziať v ponúknutom termíne, bez nároku zhotoviteľa na finančné zvýhodnenie. | | | | |
|  |  | | | | |
| 3.3. | Prípadné zmeny času plnenia uvedeného v čl. III. bod 3.1. tejto ZoD, dohodnú zmluvné strany formou číslovaných písomných dodatkov, ktoré sa po obojstrannom súhlasnom podpise zmluvných strán stanú neoddeliteľnou súčasťou tejto ZoD. | | | | |
|  |  | | | | |
| Čl. IV.  **Miesto dodania predmetu zákazky** | | | | | |
|  |  | | | | |
| 4.1 | Zhotoviteľ odovzdá objednávateľovi riadne dokončené dielo podľa čl. II. bod 2.2 tejto ZoD na adrese: Ing. Marián Prč  Mesto Brezno  Odbor investičný  Námestie gen. M. R. Štefánika 1  977 01 Brezno | | | | |
|  |  | | | | |
| Čl. V.  **Cena za dielo** | | | | | |
|  |  | | | | |
| 5.1 | Cena za zhotovenie predmetu zmluvy v rozsahu čl. II. tejto ZoD je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena vrátane DPH vo výške:  **-,- €** *vyplní uchádzač*  slovom: - EUR - centov *vyplní uchádzač* | | | | |
|  | Cena za dielo predstavuje: | | | | |
| 5.1.1 | PD vrátane výkazu výmer a rozpočtu podľa čl. II. bod 2.2 tejto ZoD | | |  | |
|  | cena bez DPH .................................... EUR *vyplní uchádzač* | | |  | |
|  | DPH 20% .................................... EUR *vyplní uchádzač* | | |  | |
|  | **cena celkom vrátane DPH** .................................... EUR *vyplní uchádzač* | | |  | |
|  |  | | | | |
| 5.2 | Cenu za dielo dohodnutú v čl. V. bod 5.1. tejto ZoD je možné meniť iba v prípade zmeny sadzby DPH. | | | | |
|  |  | | | | |
| Čl. VI.  **Platobné podmienky** | | | | | |
|  |  | | | | |
| 6.1 | Objednávateľ prehlasuje, že na účely zaplatenia ceny za zhotovenie diela, ktoré je predmetom tejto ZoD má zabezpečené finančné prostriedky. | | | | |
|  |  | | | | |
| 6.2 | Objednávateľ so zhotoviteľom sa dohodli, že cenu za zhotovenie diela objednávateľ uhradí zhotoviteľovi po prevzatí diela podľa čl. II. bod 2.2 tejto ZoD ako celku.  zhotoviteľ vystaví faktúru v deň odovzdania diela v zmysle čl. V. bod 5.1.1 tejto ZoD, ktorej súčasťou bude protokol o prevzatí diela, potvrdený kontaktnou osobou objednávateľa. Objednávateľ uhradí faktúru v lehote jej splatnosti. | | | | |
|  |  | | | | |
| 6.3 | Lehota splatnosti faktúry bola zmluvnými stranami dohodnutá na 30 kalendárnych dní odo dňa jej doručenia objednávateľovi. | | | | |
|  |  | | | | |
| 6.4 | Objednávateľ má právo vrátiť faktúru v lehote jej splatnosti, ak táto neobsahuje náležitosti daňového dokladu, alebo porušuje podstatné zmluvné povinnosti. V takom prípade sa preruší plynutie lehoty splatnosti a nová lehota splatnosti faktúry začne plynúť doručením opravenej faktúry objednávateľovi. | | | | |
|  |  | | | | |
| 6.5 | Objednávateľ neposkytuje preddavky na zaplatenie ceny diela. | | | | |
|  |  | | | | |
| 6.6 | V prípade že dôjde k zrušeniu alebo odstúpeniu od tejto zmluvy z dôvodov na strane objednávateľa, objednávateľ zaplatí zhotoviteľovi odplatu (cenu) za práce rozpracované ku dňu zrušenia alebo odstúpenia od tejto zmluvy, vo výške zodpovedajúcej príslušného podielu z ceny dohodnutej v čl. V. bod 5.1 tejto zmluvy. Zrušenie alebo odstúpenie musí byť vykonané písomnou formou. Súčasne zhotoviteľ odovzdá objednávateľovi zodpovedajúce rozpracované práce. | | | | |
|  |  | | | | |
| Čl. VII.  **Zodpovednosť za vady** | | | | | |
|  |  | | | | |
| 7.1 | Zhotoviteľ zodpovedá za to, že predmet tejto ZoD bude zhotovený v súlade s touto ZoD, podľa príslušných technických noriem a všeobecne záväzných právnych predpisov platných v čase vykonávania (realizácie) diela a že bude spôsobilý k zmluvnému účelu. | | | | |
|  |  | | | | |
| 7.2 | Zhotoviteľ zodpovedá za vady diela, ktoré má dielo v čase jeho odovzdania objednávateľovi. Dielo má vady, ak nezodpovedá podmienkam uvedeným v čl. VII. bod 7.1. tejto ZoD. | | | | |
|  |  | | | | |
| 7.3 | Zmluvné strany sa dohodli, že objednávateľ má právo požadovať a zhotoviteľ povinnosť bezplatne odstrániť vady diela najneskôr v lehote uvedenej v čl. VII. bod 7.5. tejto ZoD. | | | | |
|  |  | | | | |
| 7.4 | Objednávateľ je povinný písomne oznámiť vady diela bez zbytočného odkladu, najneskôr do piatich (5) pracovných dní odo dňa ich zistenia. | | | | |
|  |  | | | | |
| 7.5 | Zhotoviteľ je povinný do piatich (5) pracovných dní po uplatnení oprávnenej reklamácie, predložiť objednávateľovi písomný návrh na prepracovanie, dopracovanie, resp. iný spôsob odstránenia vady; v prípade, že objednávateľ s týmto návrhom súhlasí, je zhotoviteľ povinný vadu diela odstrániť do desiatich (10) pracovných dní od uplatnenia reklamácie objednávateľom, ak sa nedohodne iný termín vzhľadom na rozsah zistenej závady. | | | | |
|  |  | | | | |
| 7.6 | Zhotoviteľ nezodpovedá za vady diela, ak tieto vady spôsobilo použitie vecí a podkladov odovzdaných mu na spracovanie objednávateľom v prípade, že zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne objednávateľa upozornil a objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť. | | | | |
|  |  | | | | |
| 7.7 | Zhotoviteľ zodpovedá za vady diela vzniknuté po čase uvedenom v čl. VII. bod 7.2. tejto ZoD, ak boli tieto vady spôsobené porušením jeho povinností. Zhotoviteľ odstráni tieto vady na vlastné náklady.  Záručná doba na Dielo je 24 mesiacov a začína plynúť dňom podpisu odovzdávacieho protokolu oboma zmluvnými stranami v zmysle čl. III. bod 1 Zmluvy.  **Zhotoviteľ nezodpovedá za vady Diela, ktoré boli spôsobené použitím nesprávnych podkladov poskytnutých Objednávateľom pri realizácii Diela, na ktorých nesprávnosť Zhotoviteľ Objednávateľa upozornil a ten napriek tomu písomne trval na ich použití.**  Zhotoviteľ zodpovedá za vady, ktoré má Dielo v čase jeho odovzdania v zmysle čl. III. bod 1 Zmluvy.  Zhotoviteľ zodpovedá Objednávateľovi za to, že Dielo bude vykonané podľa podmienok dohodnutých v tejto Zmluve a že bude mať vlastnosti dohodnuté v tejto Zmluve - v súlade so všeobecne záväznými právnymi a technických predpismi.  Zhotoviteľ zodpovedá za vady Diela vzniknuté po odovzdaní podľa bodu 1, len ak sa preukáže, že boli spôsobené porušením jeho povinností pri vykonávaní Diela.  Objednávateľ je povinný prípadnú reklamáciu podľa tejto Zmluvy uplatniť v písomnej forme a doručiť Zhotoviteľovi na adresu uvedenú v záhlaví Zmluvy.  Zhotoviteľ sa zaväzuje odstrániť prípadné vady zistené na Diele odstrániť v lehote do 30 kalendárnych dní od doručenia oprávnenej písomnej reklamácie Objednávateľa. Za písomnú reklamáciu sa považuje písomnosť doručená na adresu Zhotoviteľa uvedenú v záhlaví Zmluvy, resp. na e-mailovú adresu Zhotoviteľa: ...................................................  Zhotoviteľ sa zaväzuje a zodpovedá za to, že Dielo zhotoví podľa podmienok tejto Zmluvy, a že Dielo bude mať vlastnosti obvyklé pre charakter Diela, a bude riadne spôsobilé slúžiť na obvyklý účel. | | | | |
|  |  | | | | |
| Čl. VIII.  **Sankcie** | | | | | |
|  |  | | | | |
| 8.1 | V prípade omeškania zhotoviteľa s odovzdaním predmetu zmluvy v dohodnutom čase plnenia v zmysle čl. III. tejto ZoD, má objednávateľ nárok na zmluvnú pokutu vo výške 0,05% z ceny diela bez DPH za každý začatý deň omeškania. | | | | |
|  |  | | | | |
| 8.2 | V prípade omeškania zhotoviteľa so splnením povinnosti odstrániť vady a nedorobky diela, má objednávateľ nárok na zmluvnú pokutu vo výške 0,05% z ceny diela bez DPH za každý začatý deň omeškania, až do odstránenia poslednej vady diela. | | | | |
|  |  | | | | |
| 8.3 | V prípade omeškania objednávateľa so zaplatením ceny za dielo alebo jej časti má zhotoviteľ právo na úroky z omeškania vo výške 0,05% z dlžnej sumy za každý aj začatý deň omeškania až do zaplatenia dlžnej sumy. | | | | |
|  |  | | | | |
| 8.4 | Zmluvné strany nie sú v omeškaní podľa čl. VIII. bodov 8.1. až 8.3. tejto ZoD  v prípadoch vyššej moci, ak tieto skutočnosti bezodkladne písomne oznámi druhej strane, alebo sú okolnosti vyššej moci, všeobecne známe. | | | | |
|  |  | | | | |
| Čl. IX.  **Spolupôsobenie objednávateľa a zhotoviteľa** | | | | | |
|  |  | | | | |
| 9.1 | Objednávateľ sa zaväzuje, že v rozsahu nevyhnutne potrebnom poskytne spoluprácu pri zadovážení podkladov pre riadne vykonanie diela zhotoviteľom. | | | | |
|  |  | | | | |
| 9.2 | Za celý priebeh projektových prác, za odborné a včasné vyhotovenia diela podľa tejto ZoD je zodpovedný za zhotoviteľa ....................................................................... K technickým rokovaniam za objednávateľa je oprávnený Ing. Marián Prč. | | | | |
|  |  | | | | |
| 9.3 | Zmeny osôb uvedených v čl. IX. bod 9.2 tejto ZoD sú obe strany povinné písomne oznámiť do desiatich (10) pracovných dní. | | | | |
|  |  | | | | |
| 9.4 | Objednávateľ sa zaväzuje spolupracovať pri realizácii dohodnutého diela podľa tejto ZoD a prevziať riadne dokončené dielo. | | | | |
|  |  | | | | |
| 9.5 | Dodržanie termínov je závislé od riadneho a včasného spolupôsobenia objednávateľa dohodnutého v tejto ZoD. Zhotoviteľ nie je v omeškaní, ak dôjde k východiskovým a závažným zmenám v rozpracovanosti predmetných častí ZoD zo strany objednávateľa alebo orgánov štátnej správy, iných orgánov verejnej moci, resp. dotknutých organizácií. | | | | |
|  |  | | | | |
| 9.6 | Zhotoviteľ je povinný vo vzájomne dohodnutých termínoch, minimálne však na začiatku vykonávania diela, v priebehu jeho rozpracovanosti podľa zváženia zhotoviteľa a pred ukončením prác spracovania projektovej dokumentácie zvolať technickú poradu za účelom prerokovania rozpracovanej projektovej dokumentácie s objednávateľom. Z rokovania každej technickej porady je zhotoviteľ povinný spracovať písomný záznam, ktorý sa stane súčasťou projektovej dokumentácie. Pri realizácii predmetu zmluvy je zhotoviteľ povinný riadiť sa závermi týchto rokovaní. | | | | |
|  |  | | | | |
| Čl. X.  **Odovzdanie a prevzatie diela** | | | | | |
|  |  | | | | |
| 10.1 | Zhotoviteľ odovzdá a objednávateľ prevezme riadne dokončené dielo. Dielo sa bude odovzdávať v zmysle čl. III. bod 3.1. tejto ZoD. | | | | |
|  |  | | | | |
| 10.2 | Odovzdaním projektu stavby sa rozumie osobné doručenie projektovej dokumentácie objednávateľovi s potvrdením o jeho prevzatí. | | | | |
|  |  | | | | |
| Čl. XI.  **Ostatné ustanovenia** | | | | | |
|  |  | | | | |
| 11.1 | Zhotoviteľ bude pri plnení predmetu tejto ZoD postupovať s odbornou starostlivosťou. Zaväzuje sa dodržiavať všeobecne záväzné právne predpisy a technické normy platné v čase realizácie predmetu tejto ZoD vzťahujúce sa na dielo a podmienky tejto ZoD. | | | | |
|  |  | | | | |
| 11.2 | Zhotoviteľ sa bude riadiť východiskovými podkladmi objednávateľa, zápismi a návrhmi na riešenie oprávnených pracovníkov podľa čl. IX., bod 9.2, rozhodnutiami a vyjadreniami dotknutých orgánov štátnej správy a obce. | | | | |
|  |  | | | | |
| 11.3 | Ak dohody uzavreté podľa čl. XI. bod 11.2. tejto ZoD budú mať vplyv na predmet zmluvy, čas plnenia a ďalšie zmluvné záväzky, musí byť súčasťou tejto dohody aj spôsob úpravy ceny a času plnenia vo väzbe na zmenu predmetu ZoD. Takáto dohoda je podkladom pre vypracovanie písomného dodatku k tejto ZoD, ktorý sa po súhlasnom podpise obidvoch zmluvných strán stáva neoddeliteľnou súčasťou tejto ZoD. | | | | |
|  |  | | | | |
| 11.4 | Zhotoviteľ vyhlasuje, že má oprávnenie vykonávať činnosti v rozsahu čl. II. tejto ZoD. | | | | |
|  |  | | | | |
| 11.5 | Objednávateľ a zhotoviteľ sú oprávnený použiť dielo - predmet tejto ZoD, výhradne iba pre účely vyplývajúce z tejto ZoD. Jeho iné využitie, najmä prenechanie na použitie tretím osobám je podmienené výslovným písomným súhlasom objednávateľa a zhotoviteľa. | | | | |
|  |  | | | | |
| Čl. XII.  **Prechod vlastníckeho práva** | | | | | |
|  |  | | | | |
| 12.1 | Zhotoviteľ a objednávateľ sa dohodli, že vlastnícke právo k predmetu ZoD po prevzatí diela ako celku prechádza na objednávateľa dňom úplného zaplatenia ceny diela uvedenej v čl. V. bod. 5.1., a 5.2., pričom nie sú dotknuté práva zhotoviteľa v zmysle autorského zákona. | | | | |
|  |  | | | | |
| Čl. XIII.  **Záverečné ustanovenia** | | | | | |
|  |  | | | | |
| 13.1 | Objednávateľ môže od tejto ZoD odstúpiť, ak zhotoviteľ bezdôvodne predlžuje čas plnenia. Odstúpenie od zmluvy oznámi objednávateľ zhotoviteľovi bez zbytočného odkladu po tom, čo sa o podstatnom porušení zmluvy dozvedel. | | | | |
|  |  | | | | |
| 13.2 | Odstúpenie od zmluvy sa nedotýka nároku na náhradu škody vzniknutej porušením tejto zmluvy. | | | | |
|  |  | | | | |
| 13.3 | Zmluvné strany sa dohodli na písomnej forme odstúpenia od ZoD a písomnej forme uplatnenia všetkých nárokov voči druhej strane. | | | | |
|  |  | | | | |
| 13.4 | Zmluvné strany sa dohodli, že ZoD je možné zrušiť aj vzájomnou dohodou zmluvných strán. | | | | |
|  |  | | | | |
| 13.5 | Právne vzťahy neupravené touto Zmluvou sa riadia Obchodným zákonníkom a ostatnými všeobecne záväznými predpismi Slovenskej republiky. | | | | |
|  |  | | | | |
| 13.6 | Zmluvné strany sa dohodli, že spory vyplývajúce z tejto zmluvy alebo v súvislosti s ňou vzniknuté, ako aj rôzne výklady právnych otázok akéhokoľvek druhu vzniknuté z tejto zmluvy alebo v súvislosti s touto zmluvou sa zmluvné strany pokúsia vyriešiť mimosúdnou cestou. Spory ktoré nebudú zmluvnými stranami vyriešené mimosúdne, budú prejednané a rozhodnuté vecne a miestne príslušným všeobecným súdom Slovenskej republiky. | | | | |
|  |  | | | | |
| 13.7 | Zmeny a doplnky tejto ZoD budú vykonané formou očíslovaných písomných dodatkov k tejto ZoD, ktoré sa po obojstrannom podpísaní zmluvnými stranami stanú neoddeliteľnou súčasťou tejto ZoD. | | | | |
|  |  | | | | |
| 13.8 | Táto ZoD nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. Je vyhotovená v piatich výtlačkoch, z ktorých objednávateľ obdrží 3 a zhotoviteľ 2 výtlačky. | | | | |
|  |  | | | | |
| Zmluvné strany si túto Zmluvu prečítali, jej obsahu porozumeli a na znak súhlasu s ňou ju vlastnoručne podpísali. | | | | | |
|  | | | | | |
| V Brezne, dňa: .............................................. | |  | | | |
| za objednávateľa | | za zhotoviteľa | | | |
|  | |  | | | |
| .............................................. | | .............................................. | | | |
| JUDr. Tomáš Abel PhD.  primátor mesta | | Titul, Meno Priezvisko  konateľ spoločnosti | | | |